Document ID: /roh_data/filtered/fineweb-2-filterrobots_roh.jsonl.gz/29307

Tut auter ch'in mardi normal, il 22 da favrer 2022 è ina data che blers tschernan sco data da nozzas. Normalmain maridan blers la gievgia u venderdi, cunquai ch'i dat er giasts ch'arrivan da pli lunsch davent. Ils uffizis dal stadi civil dal Grischun dumbran tranter nulla ed 11 nozzas il mardi ils 22 da favrer. Il chalender da nozzas civilas en la regiun Malögia è plain per quest di. Er en la regiun Alvra, regiun Plessur, la Surselva e Tavau-Partenz quintan ins cun dapli nozzas che usità.
Durant l’emna datti per il solit darar nozzas civilas.
Pitschen interess
Auters uffizis sco Scuol e Viamala na badan nagut da la data speziala, per els na datti betg dapli lavur. Il motiv dal pitschen interess è tenor els il di da l’emna, in mardi n'è betg uschè attractiv per far nozzas.